Saints repeterte fjorårets sesongresultat på 13-3, hvor de tapte mot Los Angeles Rams i NFC Championship Game etter en kontroversiell dommeravgjørelse. Om Saints når Super Bowl blir det første gang siden . Til tross for at Drew Brees var ute med en skadet tommel fra uke 3 til 7 vant Saints alle sine kamper i perioden, og vant divisjonstittelen for tredje år på rad etter en seier over Atlanta Falcons på Thanksgiving. Til tross for at de hadde samme sesongresultat som i fjor gikk Saints glipp av en bye i første runde på grunn av tiebreakeren med San Francisco 49ers og Green Bay Packers. Dette var første gang i lagets historie at de hadde to sesonger på rad med minst 12 seiere. De spilte hjemme mot Minnesota Vikings i wildcard-runden av sluttspillet, den femte gangen de to lagene hadde møttes i sluttspillet. For andre gang på tre år ble Saints eliminert av Vikings i sluttspillet, denne gangen 20–26 etter overtid. Det var første gang siden 2010 at Saints tapte sin første kamp i sluttspillet, og ikke nådde divisjonsrunden.